《悼妾》
明代·张和

桃叶歌残思不胜，西风吹泪落红冰。
乐天老去风情减，子野归来感慨增。
花逐水流春不管，雨随云散梦难凭。
宵来书馆寒威重，谁送熏香半臂绫。

作者简介：（1412—1464）苏州府昆山人，字节之。正统四年进士。未几，以疾还里，从学者甚众。景泰间授南京刑部主事，官至浙江提学副使。读书数行俱下，为文立就。既仕犹苦学，读《汉书》三十遍。有《筱庵集》。